kardosdrur/scandi-wiki huggingface dataset:
Alternativ rock

Alternativ rock (også kaldet alternativ musik eller simpelt alternativ, eller kendt som indie i Storbritannien) er en rockgenre, der opstod i starten af 1980'erne og blev meget populær i 1990'erne.  Begrebet "alternativ" kom frem i 1980'erne for at beskrive punk- og jangle pop-inspireret bands med et uafhængig pladeselskab, som ikke passede ind i mainstreamens genre på dette tidspunkt. Som musikgenre består alternativ rock af mange forskellige undergenrer som grunge, Indie rock, Shoegazing, britpop og gotisk rock.

Bands 

 Hüsker Dü (US)
 Sonic Youth (US)
 The Minutemen (US)
 The Pixies (US)
 R.E.M. (US)
 Dinosaur Jr (US)
 Half Japanese (US)
 My Bloody Valentine (UK/IRL)
 The Jesus and Mary Chain (SCO)
 The Cure (UK)
 Throwing Muses (US)
 Nirvana (US)
 Soundgarden (US)
 Pearl Jam (US)
 Alice in Chains (US)
 Stone Temple Pilots (US)
 Mudhoney (US)
 The Melvins (US)
 The Smashing Pumpkins (US)
 Frank Black (US)
 Deerhoof (US)
 Rival Schools (US)
 Weezer (US)
 Foo Fighters (US)
 Queens of the Stone Age (US)
 Blonde Redhead (US)
 dEUS (Bel)
 The Breeders (US)
 PJ Harvey (UK)
 Kashmir (DK)
 Pavement (US)
 Melt-Banana (JPN)
 Mogwai (SCO)
 Mew (DK)
 Psyched Up Janis (DK)
 Sebadoh (US)
 Stereolab (Fra/UK)
 Yo La Tengo (US)
 bob hund (SVE)
 Fugazi (US)
 Blur (UK)
 Elastica (UK)
 Veruca Salt (US)
 Porno for Pyros (US)
 Atomic Swing (SVE)
 Catherine Wheel (UK)
 Slowdive (UK)
 The God Machine (US)
 Tanya Donnelly (US)
 Radiohead (UK)
 The Cranberries (Irl)
 Action Beat (UK)
 Arcade Fire (CAN)
 Broken Social Scene (CAN)
 Arctic Monkeys (UK)
 Animal Collective (US)
 The Dodos (US)
 Enon (US)
 Les Savy Fav (US)
 Liam Finn (AUS)
 Lightning Bolt (US)
 The Veils (UK)
 Fleet Foxes (US)
 Health (US)
 Yeasayer (US)
 These Are Powers (US)
 My Chemical Romance (US)
 Mucc (JPN)
 Epo-555 (DK)
 Ulige numre (DK)
 Figurines (DK)
 The Kissaway Trail (DK)

Referencer 

Rock
Indie
Rockgenrer
Fuglsang Sø

Fuglsang Sø er en 28 hektar stor kunstig sø, beliggende i Herning Kommune mellem Herning- bydelene, Holing og Tjørring. Søen er fremkommet som følge af motorvejsbyggeri, da materiale til motorvejen er hentet fra det sted, som nu er sø.

Søens vestlige bred er domineret af boliger og en fast søfront med bådramper. I den nordlige ende af bebyggelsen findes pleje- og aktivitetscentret Fuglsang Sø centret. Søens østlige bred består primært af sand og fungerer som et rekrativt område, særligt på de varme sommerdage hvor både familier og ungdomsgrupper mødes på stranden for at nyde vandet.

Faciliteter

Samlingspunkt 
I 2021 fik Fuglsang Sø et nyt samlingspunkt "Det Blå Rum" som med sin beliggenhed på søbredden indbyder til et væld af udendørsaktiviteter og vandsport som fx Vinterbadning, Kajak, Lystfiskeri og Triatlon. Det Blå Rum tilbyder indendørs lokaler for møder og lignende aktiviteter. Opbevarings faciliteter for husets faste brugere, bade/bådebroer samt sauna. Sauna er primært for medlemmer af den lokale vinterbadeklub "den Gule Badeand" men kan også bookes af private.

Badestrand 
Udover det blå rum, som er beliggende i søens sydøstlige hjørne, findes der også i det nordøstlige hjørne en badebro og et offentligt toilet.

Stier 
Det er muligt at gå hele vejen rundt om søen, turen her er ca. 3 km hvis man følger stierne tæt ved vandkanten. Det er desuden muligt at følge ruter rundt i området og dermed opnå længere ruter.

Discgolf 
Umiddelbart øst for søen findes discgolfbane med kurve til fri afbenyttelse.

Daglig brug af søen 
Søen benyttes dagligt af både private og foreninger til rekreative og sportslige formål fx. Kajak - private og Herning Kajakklub, Standup Paddle (SUP) - Private, åbent vand svømning - private og Team Triatlon Herning, livredning - Livredderklub Midtjylland

Events 
Vand har altid draget mennesker og søen lægger således vand til flere, årligt tilbagevendende events

 Sct. Hans bål
 Motionsløbet Fuglsangsøstafetten.
 Lysfest
 Triatlonstævnet Challenge Herning

Referencer

Eksterne henvisninger 

 Fakta om Fuglsang Sø  hos VisitHerning
 Infofolder om Fuglsang Sø

Søer i Herning Kommune
Tjørring
Kunstige søer
Etableret i 2005
Albert Lutuli

Albert John Lutuli (født 1898, død 21. juli 1967) var en sydafrikansk lærer, politiker og zuluhøvding. 
Han var leder for ANC mellem 1950 og 1958. Han vandt Nobels Fredspris i 1960 for sin kamp mod apartheid-regimet.

Eksterne henvisninger 

 Lutulis tale da han modtog Nobels fredspris.

Modtagere af Nobels fredspris
Politikere fra Sydafrika
Nobelprismodtagere fra Sydafrika
Muhammad ibn Mūsā al-Khwārizmī

Muhammad ibn Musa al-Khwarizmi (arabisk محمد بن موسى الخوارزمي) (født ca. 780 i det som nu er Usbekistan, død ca. 850) var en persisk matematiker, astronom, astrolog og geograf. Det meste af livet arbejdede han som videnskabsmand i Visdommens hus (Bayt al-Hikma) i Bagdad. Som en af algebraens grundlæggere regnes han blandt de største matematikere i historien ved siden af navne som Arkimedes og Brahmagupta. Eponymet algoritme er direkte afledt af hans navn.

Muhammad al-Khwarizmi var blandt de første videnskabsfolk, der deltog i aktiviteterne i Bayt al-Hikma. Han rejste til Bagdad for at studere, men blev selv efterhånden leder af Visdommens hus i Bagdad, et centrum for den videnskabelige opblomstring, der fandt sted i Abbaside-kalifatet i Middelalderen, og som er kendt under navnet den islamiske guldalder. Al-Khawarizmi var kendt som astronom og skrev både teoretiske astronomiske arbejder og nogle praktiske instrukser om brug af et solur og fremstilling af et astrolabium, ligesom han opstillede tabeller over længde- og breddegrader for verdens kendte steder. Han skrev også en bog om "den indiske regnemåde", som præsenterede det indtil da ukendte titalssystem (som stammede fra Indien) for den vestlige verden og er dermed indirekte en stor del af årsagen til, at vores talsystem i dag er kendt som "arabertal".

Hans største matematiske bidrag er imidlertid knyttet til algebra, og sammen med Diofant regnes han som algebraens far. Selve ordet algebra stammer fra det arabiske ord al-jabr, som var en af de to metoder, han brugte for at løse andengradsligninger, og som også optrådte i titlen på den revolutionerende afhandling, han skrev, og som regnes for hans største bedrift: Al-kitāb al-mukhtaṣar fī ḥisāb al-ğabr wa’l-muqābala eller som den latinske oversættelse hed: Liber Algebræ et Almucabola. Bogen var et bestillingsarbejde fra kalif al-Mamun, der ønskede en håndbog i matematik, der kunne være til nytte for befolkningen ved løsningen af en række dagligdags problemer. al-Khwarizmi opstillede derfor en lister over en række klassiske matematiske problemer og deres løsninger, f.eks. opmåling af landstykker, handelstransaktioner og deling af arv. Det geniale ved al-Khwarizmis fremstilling var imidlertid, at han føjede en rent teoretisk indledning til sit værk, hvor han på en struktureret facon fremlagde de forskellige teoretiske løsningsmetoder, der blev taget i brug i de praktiske afsnit. Med al-Khwarizmis bog blev de ræsonnementer, man foretog om de praktiske spørgsmål, der skulle løses, løsrevet fra de konkrete anledninger og gjort til et selvstændigt studium. Dermed var algebraen bragt til verden.

Et månekrater, 'Al-Khwarizmi' er opkaldt efter ham.

Se også 
 Arabisk matematik

Referencer

Eksterne henvisninger 

Matematikere fra Persien
Pia Cohn

Pia Cohn (født 2. februar 1958) er en dansk sanger og skuespiller. Hun har siden 1983 været sanger i bandet Bifrost. Før det arbejdede hun som sanger og skuespiller hos Dueslaget og Bådteatret. Hun har også arbejdet i Videnscenter for Specialpædagogik samt som tale- & stemmelærer i DR.

Cohn medvirker bl.a på følgende Bifrost albums: Bifrost fra 1984, Vand jeg kan gå på fra 1987, Hjerte til salg fra 1997. Desuden medvirker hun på Bifrost singlen "Spillet" fra 2004.

Cohn sang desuden "We All Fall Down" i filmen Epidemic af Lars von Trier fra 1987 og medvirkede i Dansk Melodi Grand Prix 1989 med sangen "Nu er jeg blot en stemme", skrevet af Arne Würgler; sangen blev nummer fire.

Pia Cohn er gift med Tom Lundén, som sammen med hende var forsanger i Bifrost. Parret bor på Bornholm.

Referencer 

Sangere fra Danmark
Deltagere ved Dansk Melodi Grand Prix 1989
Bifrost
Taktisk bombning

Taktisk bombning foregår, hvor man på slagmarken bomber fjendtlige styrker. Modsat strategisk bombning hvor man angriber fjendens infrastruktur.

Taktisk bombning begyndte under første verdenskrig hvor små fly droppede bomber ud over siden på deres åbne cockpits. Under anden verdenskrig udviklede man specialiserede fly til det, såkaldte jagerbombere. 
Under Koreakrigen blev taktiske bombninger udført af blandt andet F4U Corsair. Senere i Vietnamkrigen blev missionerne ofte støttet af fremskudte observatører og koordineret med infanteriet på jorden.   

I dag bliver taktiske bombemissioner primært udført med bomber, der kan styres til målet med uhyre præcision. 

Der findes to typer af taktisk bombning:
 Bombning i samarbejde med soldater på jorden.
 Bombninger, der har til formål at forhindre fjendtlige soldater i at kæmpe med fuld effektivitet.

Se også 
Taktiske atomvåben

Krig
Militærtaktik
Bombning
Tæppebombning

Tæppebombning, eller tæppebombardement, betegner nedkastning af et stort antal bomber med kort interval til total ødelæggelse af et område. Begrebet er opstået, fordi bomberne dækker området på samme måde, som et tæppe dækker et gulv.

Til tæppebombning er ofte brugt brandbomber, herunder napalm, da det er effektivt til destruktion af byområder. Formålet med tæppebombning kan være at ødelægge fjendens materiel, men det kan også være at terrorisere eller demoralisere den civile befolkning.

I begyndelsen blev tæppebombning udført af mange fly, der kom i bølger, men nu om dage er det ofte et stort bombefly eller et missil, der medbringer mange små bomber, der kan bruges til at ødelægge f.eks. en lufthavn. Nogle artillerisystemer som det amerikanske MLRS kan også bruges i en sådan situation. 
Strategien bag blev udviklet under anden verdenskrig af Arthur "Bomber" Harris, leder af det britiske Bomber Command. Den blev brugt af de allierede mod tyskerne for at skade deres industri og svække deres moral.

Strategien var i mellemkrigstiden stærkt påvirket af den italienske strateg Admiral Giulio Douhet, som mente, at fremtidens krige ville blive udkæmpet ved, at hær og flåde holdt vigtige punkter, og at flystyrker intensivt angreb civile mål. Denne ødelæggelse ville i løbet af få dage tvinge en af parterne til fred. 
I mellemkrigstiden havde man ikke udviklet forsvarsvåben overfor bombere, og derfor var det et meget effektivt våben. Bombeflyene var hurtigere end den tids jagerfly, og man havde et stort ødelæggelsespotentiale.

Første gang, tæppebombning blev udført i praksis, var i 1937 under den spanske borgerkrig hvor den tyske eskadrille Legion Condor bombede Guernica ad flere omgange med store tab blandt befolkningen til følge. Da man senere prøvede denne teknik i kuperet terræn, opdagede man, at den ikke var særlig effektiv her. 

Da Storbritannien gik i krig med Tyskland, forventede man, at der hurtigt ville komme tæppebombninger, og man evakuerede børn til mere sikre landområder. Selvom bombningerne ikke kom med det samme, blev de forsøgt under Luftslaget om England i 1940.
Hvis tyskerne havde vedligeholdt presset på de britiske lufthavne, er det muligt, måske sandsynligt at de kunne have vundet luftslaget. Men de ikke havde nok bombefly til at klare London, og de led store tab på grund af radaren, som briterne havde udviklet. 
Mod Japan blev teknikken også taget i brug, specielt mod Tokyo.

I diskussionen om, hvorvidt tæppebombning kan retfærdiggøres, er det vigtigt at huske, at præcise bomber ikke blev udviklet før i 80`erne, og at en konventionel bombe kan falde langt ved siden af målet, når den er kastet fra stor højde. 

Nu til dags kan atombomber også blive brugt til tæppebombning med mange små sprænghoveder, men tæppebombning er efterhånden veget helt for præcisionsbombning, da man herved kan begrænse omfanget af unødvendig ødelæggelse.

Krig
Sulsted Kirke

Sulsted Kirke  er sognekirken i Sulsted i Vendsyssel.

Kirken blev bygget ca. 1150 – 1200, hvor mange af Danmarks byer fik deres første stenkirker. På dette tidspunkt herskede den enkle romanske stil, der også danner grundlag for Sulsted Kirke. Kirken er hovedsageligt bygget af kvadersten. Kirken er mest kendt for sine mange kalkmalerier, som alle er malet af Hans Maler i 1548.

Sulsted Kirke er en ud af tre kirker beliggende i Hammer Bakker, de to øvrige er Vodskov Kirke og Hammer Kirke.

Kilder 
 Sulsted Kirke / Ole Raakjær –  / 
 Tradition og fornyelse : kalkmalerierne fra 1548 i Sulsted kirke / Eva Louise Lillie i Kirkehistoriske samlinger – 1985

Eksterne kilder og henvisninger 

 Sulsted Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Hammer Bakker
Kirke
Casper Elgaard

Casper Elgaard (født 5. april 1978) er en dansk racerkører. Casper gør sig hovedsagelig i Danish Thundersport Championship, hvor han deltager med holdet STARK Racing / Elgaard Motorsport. Derudover har Casper deltaget flere gange i Le Mans. De senere år har Casper kørt for teamet Team Essex.

Casper har fire gange tidligere vundet DTC da det stod for Danish Touringcar Championship.

Karrieren kort 
 1992 Nummer 16 i junior-VM i karting. Nummer 17 i junior-EM i karting. 
 1994 Nummer to i Viking Trophy i karting. 
 1996 Nummer ni i DM i FF2000. 
 1997 Nummer to i DM i FF2000. 
 1998 Nummer tre i DM i FF1800. Nummer syv i det tyske mesterskab for FF1800. 
 1999 Deltager i Formel Renault Euro Cuppen. Nummer to i Euro Cuppen på Silverstone. 
 2000 Nummer 11 i Dansk Touringcar Challenge. Nummer 13 i Sports-Racing World Cup.
 2001 Nummer fire i Danish Touringcar Championship. Udgik af 24-timers løbet på Le Mans.
 2002 Nummer fire i Danish Touringcar Championship. Uplaceret i American Le Mans Series.
 2003 Nummer to i Danish Touringcar Championship. Nummer tre i 4-timers Mini Le Mans på Padborg Park. Nummer to i sin klasse i *24-timers løbet på Le Mans.
 2004 Vinder af Danish Touringcar Championship. Nummer ni i klassen og nummer 24 generelt i 24-timers løbet på Le Mans.
 2005 Vinder af Danish Touringcar Championship. Nummer ni Le Mans Endurance Series. Gæstedeltagelse i ADAC Volkswagen Polo Cup.
 2006 Vinder af Danish Touringcar Championship. Nummer 13 (delt) i Le Mans. i LMP1-klassen. Uplaceret i 24-timers løbet på Le Mans. Nummer 11 (delt) i klasse 2 i Danish Endurance Championship. Gæstedeltagelse i ADAC Volkswagen Polo Cup.
 2007 Nummer tre i GT1-klassen i 24-timers løbet på Le Mans.
 2009 Nummer 1 i LMP2 klassen i 24-timers løbet Le Mans

Andre aktiviteter 
Han vandt sæson 6 af Vild med dans sammen med Vickie Jo Ringgaard.

Links 
 Team Essex
 Casper Elgaards hjemmeside

Eksterne henvisninger 

 

Motorsportsfolk fra Danmark
Vindere af Vild med dans
Australian Democrats

Australian Democrats er et australsk progressivt socialliberalt parti.

Partiet blev grundlagt i 1977, hvor det deltog i sit første parlamentsvalg. Partiet blev dannet af medlemmer af The Australia Party og The Liberal Movement under ledelse af den kendte politiker Don Chipp. Partiet har ikke klaret sig godt ved parlamentsvalget i 2004 og valget i Sydaustralien i 2006, hvorfor der kan sættes spørgsmålstegn ved partiets fremtid. Partiets fire senatorer er på valg i 2007, hvor kun to af dem genopstiller.

Eksterne henvisninger 

 Australian Democrats' hjemmeside 

Politiske partier i Australien
Socialliberale partier
Etableret i 1977
Partido Independentista Puertorriqueño

Partido Independentista Puertorriqueño (Puerto Ricos Selvstændighedsparti; Puerto Rican Independence Party; PIP) er et socialdemokratisk orienteret politisk parti i Puerto Rico, grundlagt i 1946 af Gilberto Concepción de Gracia. Partiet blev dannet efter splittelse i det ligeledes socialdemokratisk orienterede Partido Popular Democrático (Folkelige demokratiske Parti, PPD).

Partiet er medlem af den internationale socialdemokratiske organisation, Socialistisk Internationale (SI).

PIP ønsker øens status som uafhængig stat fra USA.

Partiets leder er Rubén Berríos, der er ærespræsident for SI.

Eksterne henvisninger 
 http://www.independencia.net/ingles/welcome.html

Politiske partier
Puerto Rico
Socialdemokratiske partier
Chad Kroeger

Chad Robert Turton-Kroeger (født 15. november 1974 i Hanna, Alberta, Canada) er sanger og guitarist for rockgruppen Nickelback. Han er oprindeligt født med navnet Chad Robert Turton, men tog senere sin halvbror Mike Kroegers efternavn til sig.

Privat 
I 2013 blev Chad gift med sangeren Avril Lavigne.

Karriere 
Foruden at have udgivet fem album med Nickelback, har han lavet forskellige projekter sammen med andre kunstnere.
Han har blandt andet lavet nummeret "Hero" til filmen Spider-Man i 2002. Dette gjorde han sammen med sangeren Josey Scott fra bandet Saliva, guitaristen Tyler Connolly fra "Theory of a Deadman" og trommeslageren Matt Cameron fra Pearl Jam.

Han har også indspillet sangen "Burn it to the ground" fra filmen "Transformers: Revenge of the Fallen"
Han har desuden indspillet to sange med Carlos Santana.

Referencer

Eksterne henvisninger 

 

Sangere fra Canada
Guitarister fra Canada
Rockmusikere
Gordon Brown

James Gordon Brown (født 20. februar 1951 i Giffnock, Skotland) er en britisk politiker, og Storbritanniens premierminister fra 2007 til 2010. Han var leder af det britiske socialdemokratiske parti, Labour, men trådte tilbage den 11. maj 2010. 

Han blev indsat 27. juni 2007 som Tony Blairs efterfølger på posten. Brown var fra 1997 til 2007 Chancellor of the Exchequer (dvs. finansminister) i Tony Blairs regering – og dermed den længst siddende finansminister siden begyndelsen af 1800-tallet. Som finansminister bestræbte han sig på at få Labour til at fremstå som økonomisk ansvarligt, bl.a. ved at følge de konservatives udgiftsplaner de første to år efter at Labour havde overtaget regeringsmagten. Hans første handling som finansminister var at give Bank of England uafhængighed til selv at fastsætte renten.

Han har en doktorgrad i politisk historie fra University of Edinburgh, hvor han også har været rektor i tre år. Han har desuden arbejdet som magasinredaktør og politisk kommentator på skotsk tv.

Gordon Brown blev valgt til Underhuset i 1983, og blev allerede i 1985 oppositionens ordfører i handels- og industrispørgsmål. I 1992 blev han skygge-finansminister. Han var en mulig kronprins til at overtage ledelsen af Labour i 1994, da partilederen John Smith døde. Det menes, at Blair og Brown indgik en aftale om, at Blair ville udnævne Brown til finansminister, når han blev premierminister, og at Brown ved næste valg skulle overtage premierministerposten.

Posten som partileder for Labour overtog Brown efter Blair 24. juni 2007, tre dage før han overtog premierministerposten. Efter parlamentsvalget den 6. maj 2010 fratrådte Brown den 10. maj posten som leder af Labour.

Kilder

Se også 
 Regeringen Gordon Brown

Eksterne henvisninger 

 Gordon Browns kampagnehjemmeside

Britiske politikere fra Labour
Partiledere for Labour (UK)
Premierministre fra Storbritannien
Finansministre fra Storbritannien
Personer fra Skotland
Briter i 2000-tallet
Billy Fury

Billy Fury (7. april 1940 – 28. januar 1983) var en engelsk sanger fra Liverpool. Han var i slutningen af 50'erne og frem til starten af 60'erne international kendt, og han forblev en stadig aktiv sangskriver frem til 80'erne. I 1983 døde han på St Mary Abbott's Hospital, Paddington, West London. Han var kendt for numre som Maybe Tomorrow, Collette, That's Love, Halfway To Paradise, Jealousy m.fl. Han medvirkede også i film såsom Play It Cool (1962).

Eksterne henvisninger 
 
 
 http://www.billyfury.com (informationer, video, audio og message board)
 http://www.thebillyfuryfanclub.com 
 http://www.geocities.com/shakin_stacks/billyfury.txt
 All Music Guide

Sangere fra England
New Musical Express

The New Musical Express (bedre kendt som NME) er et britisk magasin om populærmusik.

Bladet har været udgivet ugentligt siden marts 1952. Det var det første britiske blad, der indeholdt en singlehitliste. Den optrådte første gang i udgaven, der kom på gaden 14. november 1952. Magasinets kommercielle højdepunkt var i 1970'erne, hvor det blev det bedst sælgende britiske blad. I årene fra 1972 til 1976 var det i særdeleshed forbundet med såkaldt gonzojournalistik, hvorefter det blev forbundet med punkmusikken. Bladets fokus er i dag på pop, rock og indie.

NME arrangerer årligt prisuddelingen NME Awards.

Eksterne henvisninger 
 New Musical Express' hjemmeside

Tidsskrifter om musik
Tidsskrifter fra Storbritannien
Joakim Steiness

Joakim Steiness (født 24. marts 1988) er en dansk tidligere fodboldspiller. 

Steiness har spillet flere kampe på forskellige ungdomslandshold.

Klubber: Jerne IF, Esbjerg fB og FC Fyn.

Han indstillede karrieren som 23 årig i 2011 for at koncentrere sig om sine studier.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra FC Fyn
Definitely Maybe

Definitely Maybe er det engelske band Oasis' debutalbum, udgivet 30. august 1994. Albummet blev hovedsaglig i Storbritannien en øjeblikkelig succes. Pladen, som blev produceret i flere etaper af bandet selv, Mark Coyle, Owen Morris og Dave Batchelor, blev ledsaget af singlerne "Supersonic", "Shakermaker", "Cigarettes & Alcohol" og "Live Forever". 

Pladen gik øjeblikkelig ind som nummer 1 på den britiske hitlister, og fik syvdobbelt platin. På daværende tidspunkt, blev albummet det hurtigst sælgende debutalbum nogensinde udgivet i Storbritannien. Definitely Maybe markerede starten på Oasis' succes i USA, da pladen solgte over 1 million eksemplarer, skønt den blot opnåede en placering som nr. 58 på Billboard 200-hitlisten. Albummet solgte over 7,5 millioner eksemplarer verden over.

Baggrund 
Albumtitlen stammer, Ifølge Noel Gallagher, fra en plakat som han så i en pub, skønt han ikke husker hvad den reklamerede for. Hvad angår mange af sangene indgik oprindeligt på bandets demobånd, Live Demonstration, som de havde fået indspillet i Liverpool året forinden i samarbejde med Chris og Tony Griffiths fra bandet, The Real People. Den egentlige indspilning tog længere tid end forventet; da hovedparten af albummet blev indspillet over tre omgange sammen med producer Mark Coyle, før Owen Morris frembragte et mix som alle var tilfredse med. Albummet kostede næsten £85,000 at lave, hvilket var en stor sum penge på daværende tidspunkt for et debutalbum.

Numre 
"Rock 'n' Roll Star" – 5:22
"Shakermaker" – 5:08
"Live Forever" – 4:36
"Up in the Sky" – 4:28
"Columbia" – 6:17
"Sad Song"(bonus nummer på den engelske LP version, samt den japanske version af albummet)– 4:27
"Supersonic" – 4:43
"Bring It on Down" – 4:17
"Cigarettes & Alcohol" – 4:49
"Digsy's Dinner" – 2:32
Dette var fejlstavet som "Digsy's Diner"  på den Nordamerikanske udgivelse. 
"Slide Away" – 6:32
"Married with Children" – 3:11

Bonusnumre 
"Cloudburst" (Japanese version bonus track)

Bonus-cd i Australien 
"Whatever"
"(It's Good) to Be Free"
"Half the World Away"

Musikere 
Liam Gallagher – vokal
Noel Gallagher – lead guitar, vokal
Paul "Bonehead" Arthurs – rytmeguitar
Paul McGuigan – bas
Tony McCarroll – trommer

Andre medvirkende 
Anthony Griffiths – vokal
David Batchelor – producer
Mark Coyle – producer, teknikere, mixing
Anjali Dutt – tekniker
Owen Morris – producer, mastering, mixing
Roy Spong – tekniker
Dave Scott – tekniker
Brian Cannon – art direction, design, koncept, omslagsdesign
Michael Spencer Jones – fotograf

Album fra 1994
Oasis-album